Tadbirkorlik subyektlariga tegishli bo‘lgan obyektlarni yong‘in-profilaktika ko‘rigidan o‘tkazish tartibi soddalashtirildi

“Tadbirkorlik subyektlariga tegishli bo‘lgan obyektlarni yong‘in-profilaktika ko‘rigidan o‘tkazish tartibi to‘g‘risidagi nizomga o‘zgartirish va qo‘shimchalar kiritish haqida”gi buyruq Adliya vazirligida davlat ro‘yxatidan o‘tkazildi, deb xabar berdi “Huquqiy axborot”.

Kiritilgan o‘zgartirishlarga muvofiq:
Jumladan, hozirga qadar tadbirkorlik subyektida yong‘in-profilaktika ko‘rigini kechiktirib turish zarurati bo‘lganda bu haqda tegishli davlat yong‘in nazorati organiga ko‘rik o‘tkaziladigan kundan 10 kun oldin ariza bilan murojaat qilishi lozim edi.
Endilikda tadbirkorlik subyekti 10 kun oldin emas, balki ko‘rik o‘tkaziladigan kunga qadar murojaat qilishi mumkin.
Shuningdek, endilikda yong‘in xavfsizligi talablariga rioya qilinishi yuzasidan tekshirish o‘tkazilgan tadbirkorlik subyektiga tegishli obyektlarda 1 yil davomida yong‘in-profilaktika ko‘rigi o‘tkazilmaydi.